מול ים

יורם ניצן, [[שף המסעדה]]
מוּל ים הייתה מסעדה ששכנה במתחם נמל תל אביב. בלילה שבין 22–23 ביולי 2015 נשרפה המסעדה כליל.

== היסטוריה ==
מול ים הוקמה ב-1995 על ידי שלום מחרובסקי, שהוא גם יבואן יינות, דגים ופירות ים.

מחרובסקי גדל בתל אביב ולמד בבית הספר "לדוגמה". בשנות השמונים ערך פרויקט מחקר על דגי חרב מטעם אגף הדיג של משרד החקלאות. ב-1990, משהותר יבוא פירות ים לישראל הוא החל לייבאם. השף הראשון של המסעדה היה יונתן רושפלד, שעזב לאחר פחות משנה. החליף אותו השף יורם ניצן, בוגר בית הספר תדמור, שכיהן בתפקידו עד סגירתה ב־2015. למסעדה היה גם שף קונדיטור. המסעדה התמחתה בדגים, פירות ים ומעט בשר. פירות הים והדגים הוטסו למסעדה שלוש פעמים בשבוע מרחבי העולם. למסעדה היה גם תפריט יין בן כ-500 יינות.

מול ים נבחרה במשך מספר שנים לאחת מעשר המסעדות הטובות בישראל, הן על ידי מבקר המסעדות של עיתון הארץ דניאל רוגוב והן על ידי מבקר המסעדות של עיתון מעריב שגיא כהן, כמו גם על ידי מדריך מפה למסעדות ישראל. מדריך "גו מיו" הישראלי זיכה אותה בציון הגבוה ביותר במשך חמש שנים רצופות. המסעדה הופיעה במדריך הצרפתי "השולחנות הגדולים בעולם" (Les Grandes Tables du Monde) כאחת ממאה ארבעים וארבע המסעדות הטובות בעולם החל משנת 2003.

שם המסעדה הוא משחק מילים: המסעדה ממוקמת על שפת הים התיכון, ועל כן מול-ים. בנוסף מול בצרפתית - צדפה, רמז לכך שהמסעדה מגישה מאכלי ים.

בסדרה "המשרד", בעונה 6 בפרק "The Banker" מוזכרת המסעדה כמקום שבו אפשר לקבל את הלובסטר הכי טוב בעולם<ref></ref>.

בלילה שבין 22–23 ביולי 2015 נשרפה המסעדה כליל. באופן אירוני, מעט לאחר מכן זכתה המסעדה להופיע ברשימת לה ליסט, כשהיא כבר לא פעילה בפועל. תחילה החל שלום מחרובסקי לשקם את המסעדה, אולם ארבעה חודשים אחרי סגירתה בעקבות השריפה, הודיע על סגירתה באופן סופי.

שלום מחרובסקי זכה בדצמבר 2015 בפרס על מפעל חיים מטעם טיים אאוט תל אביב.

== ספר המסעדה ==
* סיפודפדייה Seafoodpedia: מדריך דגים, סרטנים, צדפות, מתכונים וסיפורים: מול ים Mul-Yam, 2012.

זוהי אנציקלופדיה מצולמת ובה מידע מפורט ואנקדוטות על פירות ים ודגים ממינים שונים - מיובאים ומקומיים, כמו גם תמונות של יצורי הים. הספר מחולק לארבעה פרקים: דגים, צדפות, רכיכות ובעלי שריון ומוגש ב-7 שפות שונות. חלקו השני של המדריך מורכב ממתכונים שגובשו מראשיתה של המסעדה ועד היום, פרי יצירתו של שף המסעדה יורם ניצן, שמוגשות במסעדה עד היום.

הספר זכה במקום הראשון בתחרות ספרי הבישול והעיצוב, Gourmand International, שנערכה במוזיאון הלובר, פריז, בפברואר 2013.

==גלריית תמונות ממנות המסעדה==
<gallery>
קובץ:Oysters Gillardeax on shaved ice in Mul Yam restaurant, Tel Aviv.JPG|אויסטרים "ג'לארדו" על הקרח
קובץ:Salmon Sashimi, Japanese Style in Mul Yam restaurant, Tel Aviv.JPG|סאשימי סלמון: פרוסות של סלמון נורווגי מובחר עם סויה, ואסאבי וג'ינג'ר
קובץ:Mool Yam dish 6.JPG|עוגת זביון: קרם זביון בניחוח יין-חרז עם שבבי עלים בקרמל
קובץ:Fabergé – egg in Mul Yam restaurant, Tel Aviv.JPG|קינוח של ביצת "פברז'ה" של הצאר: כדור בדולח מסוכר, ממולא בקציפת וניל, גלידת ערמונים, תפוחים ושקדים מקורמלים
קובץ:Lobster Sous - Vide in Mul Yam restaurant, Tel Aviv.JPG|לובסטר סו-ויד: חצי לובסטר מבושל בוואקום עם גראטן תפו"א, סלסת ירקות, פירה כרובית ורוטב מרווה
קובץ:Popeye's Shrimp in Mul Yam restaurant, Tel Aviv.JPG|שרימפ פופאי: חסילונים צרובים על תרד טורקי, גבינת פטה וביצה עלומה ברוטב יין אדום וקציפת ליים-טימין
קובץ:Coquille St. Jacques & mushroom in Mul Yam restaurant, Tel Aviv.JPG|סקאלופ ופטריות: קוקי-סאן-ז'אק צרובים במחבת, על פירה תפוח אדמה מוקצף, פיטריות יער ורוטב עוף מצומצם
</gallery>

==לקריאה נוספת==
* נתן דונביץ', מקיוסק גזוז עד מסעדת שף - מאה שנות אוכל בתל אביב, הוצאת אחוזת בית, 2012; עמ' 95, 97, 100-98, 101, 469.

== קישורים חיצוניים ==

* 
* שרון בן-דוד, [http://timeout.co.il/אוכלים-שותים/פרסי-האוכל-2015/אם-היו-כותבים-ספר-על-מול-ים-אף-אחד-לא-היה ריאיון עם שלום מחרובסקי אחרי סגירת המסעדה], באתר טיים אאוט תל אביב, 17 בדצמבר 2015
* ניב גלבוע, [http://www.nrg.co.il/online/24/ART1/879/452.html מזל דגים: המשפחה של מסעדת מול ים], nrg, 17 באפריל 2009
* 
* 
* 
* [https://web.archive.org/web/20090209013242/http://www.rol.co.il/sites/mul-yam/newsclippings.html המול ים אותו המול ים], עיתון תל אביב, 30 בדצמבר 2005
* לאה אתגר, [https://web.archive.org/web/20070607204036/http://www.askleah.co.il/other/articles.asp?category=4&number=60 על מול ים], "נוצץ", 9 במאי 2003
* יאיר אלטמן, [http://www.tapuz.co.il/blog/ViewEntry.asp?EntryId=1221258 ביקורת מסעדות: מול ים - העסקית הכי יקרה בעיר], 29 במרץ 2008
* [http://www.tam.co.il/30_12_2005/tarbut-ochlim.htm אבי אפרתי מעיתון תל אביב על מול ים]
* 
* 
* 

אודות ספר הבישול של המסעדה:
* 
* יעל עופר, [http://www.nrg.co.il/online/55/ART2/372/920.html סודות הים: המדריך המופלא של מסעדת "מול ים"], באתר nrg מעריב, 30 במאי 2012
* נטלי לוין, [https://web.archive.org/web/20160303181036/http://food.nana10.co.il/Article/?ArticleID=900439 תאווה לעיניים • מסעדת מול ים משיקה ספר בישול מרהיב. ריאיון עם השף יורם ניצן], באתר נענע10, 31 במאי 2012

== הערות שוליים ==

קטגוריה:תל אביב-יפו: בתי קפה ומסעדות
קטגוריה:נמל תל אביב